Granata pito

La granata pitoOrnitologia taksonomio. () estas birdospecio el la familio de pitedoj. Ĝi havas du subspeciojn troviĝantaj en Sudorienta Azio.

Taksonomio
Laŭ AviListAviList v2025, konsultita la 27-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Erythropitta Bonaparte, CLJL, 1854
Erythropitta granatina (Temminck, CJ, 1830) - granata pito
Erythropitta granatina coccinea (Eyton, TC, 1839)
Erythropitta granatina granatina (Temminck, CJ, 1830)

Etimologio
La scienca genra nomo Erythropitta estas vortokunfando de la antikva greka ἐρυθρός (erutros = ruĝa) kun la genro Pitta (pito), kiu estas latina transskribo fare de Vieillot de telugua nomo signifanta "birdeto"Birds of the World, Garnet Pitta.. Efektive, tiuj pitoj havas ruĝajn subajn partojn.

La specia epiteto granatina venas el latino, grānātum (= granato), pro la koloro de ĝia plumaro, ĉefe la krono kaj nuko.

Aspekto
La granata pito estas ĉirkaŭ 17 cm longa. La birdo havas nigran kapon kun helblua strio ĉe la brovoj al nuko kaj ruĝan ĉapon. La brusto estas malhelblua supre, kaj karminruĝa sube. La dorso kaj flugiloj estas malhelbluaj kun tre brile helblua strio. Junaj pitoj havas plejparte brunan koloron. La beko estas nigreca kaj la piedoj kaj irisoj malhelgrizaj.

Disvastiĝo kaj habitato
La granata pito troviĝas en plejsuda duoninsula Tajlando, Malajzio, Singapuro, Brunejo kaj Indonezio (Borneo kaj eosta Sumatro), ankaŭ eble en suda Mjanmao (Tenasserim). Ĝi vivas en subtropikaj kaj tropikaj humidaj arbaroj, de 300 m ĝis ĉirkaŭ 610 m.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio